Κάνοντας το modem να κλείνει

Το Εγχειρίδιο του Kppp
Προηγ | Κεφάλαιο 6. Κόλπα και υποδείξεις για το Modem | Επόμενο

# 6.3. Κάνοντας το modem να κλείνει

Μερικές φορές, μπορεί να παρατηρήσετε πως το kppp αντιμετωπίζει δυσκολίες να κλείσει το modem. Πιθανώς, αυτό είναι το αποτέλεσμα μιας ανακολουθίας μεταξύ ρυθμίσεων του kppp και αντίστοιχων ρυθμίσεων του ίδιου του modem. Ένα κλασσικό modem χρησιμοποιεί δύο μεθόδους για να αποφασίσει να κλείσει : Με εντολή, και με DTR. Η μέθοδος με εντολή περιλαμβάνει την αποστολή προς το modem, μιας ακολουθίας διαφυγής (escape sequence), η οποία το θέτει σε κατάσταση εντολών (command mode), και μετά την αποστολή της εντολής κλεισίματος γραμμής (hangup) (ATH).

Οταν ρυθμίζετε το πακέτο pppd χειροκίνητα, όχι από το kppp, είναι συχνά βοηθητικό να χρησιμοποιείτε την μέθοδο των εντολών, έτσι ώστε να μπορεί κάποιος να βγεί από μια σύνδεση μέσω τερματικού, και να αρχίσει το pppd χωρίς να κλείσει το modem την γραμμή. Σε όλες τις υπόλοιπες περιπτώσεις, προτιμάται η μέθοδος του DTR, καθώς είναι απλούστερη.

## 6.3.1. Η μέθοδος του DTR (AT&Dn)

Η μέθοδος του DTR θα κάνει το modem να κλείνει, κάθε φορά που το kppp σταματάει να το χρησιμοποιεί. Αν ανοίξετε μια συνεδρία (session) επικοινωνίας με το modem, και ζητήσετε να μάθετε την κατάστασή του, μέσω της εντολής AT&V, τότε, εάν ανάμεσα στις ρυθμίσεις, που θα απεικονιστούν για το ενεργό profile, βρίσκεται και το are &D0, αυτό σημαίνει πως η μέθοδος τερματισμού DTR είναι απενεργοποιημένη. Για να ενεργοποιήσετε την μέθοδο DTR χρησιμοποιήστε το Setup/More/Terminal, για να επιτύχετε μια συνεδρία επικοινωνίας με το modem . Μετά:

     ATZ		# αρχικοποίηση στο προκαθορισμένο profile
     AT&D2 	# Ρύθμιση να κλείνει όταν λάβει DTR.
     AT&W 	# Εγγραφή στο προκαθορισμένο profile

### 6.3.1.1. Πώς δουλεύει η μέθοδος DTR

Κάθε φορά που η γραμμή Data Terminal Ready (DTR) του σειριακού καλωδίου μεταξύ του host Η/Υ και του modem ενεργοποιείται, το modem διακόπτει τη σύνδεση. Οταν το kppp ανοίγει τη σειριακή θύρα, η γραμμή DTR απενεργοποιείται, σε ένα εξωτερικό modem, μπορείτε να δείτε το φωτάκι DTR (ή TR) να ανάβει όταν συμβαίνει αυτό. Οταν το φωτάκι TR σβήσει (επειδή το kppp έκλεισε τη σειριακή θύρα, ή για κάποιο χειρότερο λόγο!), το modem θα κλείσει.

## 6.3.2. Μέθοδος Εντολών (Command Method)

Ενας άλλος τρόπος για να κλείσετε το modem όταν είστε συνδεδεμένοι (χρησιμοποιείται όταν το AT&Dn όπου το n είναι διάφορο του 2) είναι να κάνετε το modem να δεχτεί την εντολή κατά τη διάρκεια μιας συνεδρίας. Για να κλείσετε τη γραμμή κανονικά, εδραιώστε μια συνεδρία με το modem, και γράψτε :

     ATZ
     ATS12=5
     AT&W

Στη συνέχεια, μετακινήστε τη μπάρα ολίσθησης στο Settings/More/Modem Commands/Guard Time για να θέσετε την τιμή του καταχωρητή (S12) σε (5). To modem πρέπει να κλείσει κανονικά τώρα.

### 6.3.2.1. Πώς δουλεύει η μέθοδος Εντολών

Οταν το τοπικό modem είναι συνδεδεμένο σε ένα απομακρυσμένο modem, μπαίνει στην κατάσταση "connect", κατά την οποία περνά όλους τους χαρακτήρες που λαμβάνει στο απομακρυσμένο modem χωρίς να τους ερμηνεύει. Για να κάνετε το modem να θεωρεί τους χαρακτήρες ως εντολές για αυτό, θα πρέπει να βάλετε το modem σε κατάσταση εντολών. Ο κωδικός διαφυγής το επιτυγχάνει αυτό.

Ο κωδικός διαφυγής ορίζεται ως τρία χρονικά διαστήματα που το μήκος τους καθορίζεται από τον καταχωρητή S12 (σε πεντηκοστά δευτερολέπτου).

- Σιωπή (Quiet) (must last more than S12/50 seconds)

- Κωδικός Διαφυγής (Escape character) (ορίζεται από τον καταχωρητή S2, το προκαθορισμένο είναι "+") επαναλαμβανόμενο τρεις φορές (μεσολαβούν λιγότερο από S12/50 δευτερόλεπτα μεταξύ τους)

Οταν το modem είναι σε κατάσταση εντολών, μπορείτε να του στείλετε εντολές. Για να κλείσει την γραμμή, στείλτε ATH. Οι χαρακτήρες διαφυγής και το string τερματισμού κλήσεως, που χρησιμοποιούνται από το kppp, φαίνονται στους διαλόγους του Setup/More/Modem Commands. Θα πρέπει να είναι οι σωστοί για το modem σας.

Προηγ | Αρχή | Επόμενο
Modem Profiles | Πάνω | Κάντε την τονική κλήση (Tone Dialing) ταχύτερη