Διαχειρίζοντας τα αρχεία σας

Μία πρόσκληση στο KDE
Προηγ |  | Επόμενο

# Κεφάλαιο 5. Διαχειρίζοντας τα αρχεία σας

Ενα κοινό χαρακτηριστικό των γραφικών επιφανειών εργασίας είναι η χρήση φακέλων που αντιπροσωπεύουν τους καταλόγους τους συστήματός σας. Οι φάκελοι περιέχουν αρχεία και άλλους φακέλους. Η εφαρμογή του KDE kfm, ο K Διαχειριστής Aρχείων (K File Manager), χρησιμοποιεί αυτή τη μεταφορά για να σας βοηθήσει να διαχειριστείτε τα αρχεία σας.

# 5.1. Χρησιμοποιώντας την εφαρμογή kfm

Την πρώτη φορά που ξεκινάτε το KDE, εμφανίζεται ένα παράθυρο με πολλά εικονίδια. Αυτό είναι το παράθυρο kfm που παρουσιάζει τα αρχεία που βρίσκονται στο βασικό σας κατάλογο (η περιοχή στην οποία αποθηκεύονται τα προσωπικά σας αρχεία). Το πλήρες όνομα του φακέλου εμφανίζεται κάτω από τη μπάρα εργαλείων (toolbar) του παραθύρου. Αν δε βλέπετε ένα τέτοιο παράθυρο τώρα, πατήστε το εικονίδιο στη μπάρα εργασίας που μοιάζει με ένα φάκελο με την εικόνα ενός σπιτιού. Για να ανοίξετε ένα αρχείο ή ένα φάκελο, πατήστε πάνω του απλά μια φορά με το αριστερό πλήκτρο του ποντικιού. Αν πατήσετε το φάκελο με τις δύο τελείες (..) θα πάτε ένα επίπεδο καταλόγου πίσω. Μπορείτε να επιλέξετε το View > Show Tree από το μενού για να εμφανίσετε την ιεραρχία των φακέλων για άμεση πλοήγηση. Ή μπορείτε να αλλάξετε τη διαδρομή (path) που εμφανίζεται κάτω από τη μπάρα εργαλείων, χρησιμοποιώντας το πλήκτρο tab για να συμπληρώσετε τα ονόματα των καταλόγων, για να πάτε στο συγκεκριμένο κατάλογο γρηγορότερα.

## 5.1.1. Ανοίγοντας αρχεία

Το KDE έρχεται με μια σειρά από εφαρμογές, έτσι ώστε να βλέπετε και να μετατρέπετε διάφορα είδη αρχείων. Οταν πατήσετε σε ένα αρχείο που περιέχει, για παράδειγμα, ένα κείμενο ή μια εικόνα, το kfm θα ξεκινήσει την κατάλληλη εφαρμογή για να εμφανίσει το αρχείο. Αν δε γνωρίζει ποια εφαρμογή να ξεκινήσει για το αρχείο που πατήσατε, το kfm θα περιμένει να εισάγετε το όνομα της εφαρμογής που θέλετε να τρέξετε.

Τεχνική Σημείωση: Το kfm χρησιμοποιεί MIME types για τη συσχέτιση των αρχείων με τις εφαρμογές τους.

## 5.1.2. Σέρνοντας και αφήνοντας εικονίδια

Για να αντιγράψετε ή να μετακινήσετε ένα αρχείο, απλά σύρετε το εικονίδιό του στην επιφάνεια εργασίας, σε ένα άλλο kfm παράθυρο, ή σε ένα εικονίδιο φακέλου. Οταν αφήσετε το κουμπί, το kfm εμφανίζει ένα μενού που σας επιτρέπει να αντιγράψετε, να μετακινήσετε, να δημιουργήσετε ένα σύνδεσμο στο αρχείο. Σημειώστε ότι αν επιλέξετε να δημιουργήσετε ένα σύνδεσμο, το KDE δημιουργεί ένα Unix "συμβολικό σύνδεσμο" (symbolic link) (όχι "σκληρό σύνδεσμο" (hard link)), έτσι αν μετακινήσετε ή σβήσετε το αρχικό αρχείο, ο σύνδεσμος θα σπάσει. Πολλές εφαρμογές του KDE υποστηρίζουν επίσης drag and drop λειτουργίες: μπορείτε να σύρετε ένα εικονίδιο στο παράθυρο μιας εφαρμογής που τρέχει, ή σε ένα εικονίδιο μιας εφαρμογής που δεν έχει ξεκινήσει ακόμη, για να προκαλέσετε την εφαρμογή να ανοίξει το αρχείο. Δοκιμάστε το!

## 5.1.3. Θέτοντας τις Ιδιότητες των Αρχείων

Για να αλλάξετε τις ιδιότητες των αρχείων, όπως το όνομα και τα δικαιώματα τους, πατήστε το δεξί κουμπί στο εικονίδιο και επιλέξτε Ιδιότητες από το μενού.

Προηγ | Αρχή | Επόμενο
Χρησιμοποιώντας Εικονικές Επιφάνειες Εργασίας (Virtual Desktops) |  | Δουλεύοντας με Αρχεία (Archives) και Δίκτυα