PPP

Το Εγχειρίδιο του Kppp
Προηγ | Κεφάλαιο 3. Εγκατάσταση του kppp | Επόμενο

# 3.4. PPP

pppd Path

  Προσδιορίζει τη θέση που βρίσκεται το εκτελέσιμο pppd. Είναι πολύ σημαντικό να είστε σίγουροι ότι είναι πραγματικά αυτό το εκτελέσιμο pppd και όχι ένας δείκτης σε ένα script που καλεί το pppd. Διαφορετικά, το kppp δε θα λειτουργήσει κανονικά.

Λήξη χρόνου του pppd (pppd Timeout)

  Αφού τρέξει το script και εκκινήσει το pppd, το kppp θα προσπαθήσει μέσα σε αυτό το χρονικό διάστημα για την εδραίωση μιας έγκυρης ppp σύνδεσης, πριν τα παρατήσει και σκοτώσει το pppd.

Log Viewer

  Δεν έχει συμπληρωθεί ακόμη ....

Αυτόματη Επανάκληση σε περίπτωση διακοπής (Automatic Redial on Disconnect)

  Με αυτή την επιλογή, το kppp θα προσπαθήσει να ξανασυνδεθεί σε περίπτωση που, άθελά σας, διακόπηκε η σύνδεση ενώ είσασταν online.

Εμφάνιση του Χρόνου Σύνδεσης στον τίτλο του παραθύρου (Show Clock on Caption)

  Με αυτή την επιλογή, το kppp θα εμφανίσει το χρόνο που είστε συνδεδεμένοι στον τίτλο του παραθύρου του kppp.

Διακοπή της σύνδεσης όταν κλείσει ο X-Server (Disconnect on X-server shutdown)

  Αυτή η επιλογή θα αναγκάσει το kppp να διακόψει την ppp σύνδεση, να αποσυνδέσει το modem και να τερματίσει την καταγραφή χρέωσης, ακολουθώντας αυτή τη σειρά, όταν κλείσει ο X-server. Αυτό είναι χρήσιμο αν συνηθίζετε να ξεχνάτε να κλείσετε το kppp όταν κλείνετε τον X-server ή δε απλά δε θέλετε να ανησυχείτε για το αν διακόψατε τη σύνδεσή σας. Αν δε θέλετε το kppp να κλείνει το modem σας όταν κλείνει ο X-server, αφήστε αυτό το checkbox μη επιλεγμένο. Να γνωρίζετε ωστόσο πως, σε περίπτωση που έχετε ενεργοποιημένη την καταγραφή κόστους και δεν θέλετε να σταματάει το kppp κατά την έξοδό σας από τα X, θα πάρετε μια εγγραφή μη-τερματισμένης καταγραφής κόστους στα accounting logs, στην περίπτωση εξόδου από τα X και τερματισμού του kppp.

Ελαχιστοποίηση Παραθύρου με την Σύνδεση (Minimize Window on Connect)

  Το παράθυρο του kppp θα ελαχιστοποιηθεί, αφού εδραιωθεί η σύνδεση. Ο χρόνος σύνδεσης θα απεικονίζεται στην μπάρα διεργασιών.

Ενσωμάτωση στην Μπάρα με την Σύνδεση (Dock into Panel on Connect)

  Αν αυτή η επιλογή είναι ενεργοποιημένη, το kppp θα ενσωματωθεί με το panel του KDE και θα απεικονίζεται ως ένα μικρό κινούμενο εικονίδιο. Χρησιμοποιήστε το αριστερό κουμπί του ποντικιού σε αυτό το εικονίδιο για να επαναφέρετε στην οθόνη το παράθυρο του kppp. Το δεξί πλήκτρο του ποντικιού θα ανοίξει ένα popup-menu που δίνει τις επιλογές επαναφοράς μεγέθους του παραθύρου (restore), επιπλέον στατιστικά μεταφοράς πακέτων, ή τερματισμού της σύνδεσης. Αυτή η επιλογή είναι ισχυρότερη από την επιλογή Ελαχιστοποίηση Παραθύρου με την Σύνδεση (Minimize Window on Connect).

Προηγ | Αρχή | Επόμενο
Modem | Πάνω | Ρύθμιση ενός Λογαρισμού