Εγκατάσταση του kdm

Ο Διαχειριστής Οθόνης του KDE (KDM)
Προηγ |  | Επόμενο

# Κεφάλαιο 2. Εγκατάσταση του kdm

# 2.1. Εγκατάσταση του kdm

Διαβάστε το αρχείο README! Εξηγεί πώς να μεταγλωττίσετε το kdm. Κανονικά, δε θα χρειαστεί να μεταγλωττίσετε μόνοι σας το kdm, μια και αποτελεί τμήμα του πακέτου kdebase και μεταγλωττίζεται μαζί με όλα τα υπόλοιπα προγράμματα. Εγκαθίσταται στον κατάλογο $KDEDIR/bin.

Σημείωση: Η εντολή `make install` θα γράψει πάνω από το παλιό σας αρχείο `kdmrc`.

Κατά την εγκατάσταση, εγκαθίσταται μια νέα έκδοση του αρχείου `Xsetup_0` . Περιέχει μια γραμμή

     kdmdesktop

ειδικά για να εμφανίζει ωραία παρασκήνια (backgrounds)(εικόνες και χρώματα παρασκηνίου). Θα βρείτε αυτό το αρχείο στον κατάλογο ρυθμίσεων του xdm `/etc/X11/xdm/XSetup_0` για το Redhat και `/usr/X11R6/lib/X11/xdm/XSetup_0` για το S.u.S.E. Αν το KDEDIR δεν είναι το /opt/kde , θα πρέπει ίσως να αλλάξετε το μονοπάτι του kdmdesktop.

Αν διαλέξετε την επιλογή PAM (το οποίο είναι λογικό για το Red Hat 5 και 5.1), θα πρέπει τότε να ελέγξετε αν το αρχείο /etc/pam.conf έχει τις γραμμές

     # xdm authorization
     xdm    auth       required     pam_unix_auth.so
     xdm    auth       required     pam_unix_acct.so

και αν όχι, να τις προσθέσετε.

Τώρα μπορείτε να δοκιμάσετε το kdm. Θα πρέπει να ξεκινήσετε το σύστημά σας σε ένα επίπεδο λειτουργίας που δεν τρέχει το xdm. Για να το επιτύχετε αυτό, ανοίξτε το αρχείο `/etc/inittab` και ψάξτε για τις γραμμές που γράφουν

     # default runlevel
     id:3:initdefault:

Η προκαθορισμένη τιμή μετά το id: είναι ο κωδικός του προκαθορισμένου επιπέδου λειτουργίας και εξαρτάται από την έκδοση της διανομής, αλλά πάντα δίνεται η επεξήγηση του κάθε επιπέδου λειτουργίας. Το επίπεδο λειτουργίας με γραφική είσοδο στο σύστημα (xdm) για τις περισσότερες κοινές διανομές είναι

- 5 για Red Hat 3.x, 4.x και 5.x, LST

- 4 για Slackware

- 3 για S.u.S.E. 4.x και 5.x

Μετά από αυτό, μπορείτε να δοκιμάσετε να ξεκινήσετε το kdm γράφοντας την ακόλουθη εντολή στο αγαπημένο σας κέλυφος:

     > kdm -nodaemon

Αν δείτε το παράθυρο του kdm για είσοδο στο σύστημα και καταφέρατε να μπείτε στο σύστημα, όλα πήγαν μια χαρά. Αυτό που μπορεί να πάει στραβά, είναι να μη μπορεί να βρει ο runtime linker τις διαμοιραζόμενες βιβλιοθήκες του Qt ή KDE. Οταν δουλεύουν όλα, μπορείτε να ξεκινήσετε να αντικαταστήσετε το xdm από το kdm. Και αυτό εξαρτάται πάλι από τη διανομή που έχετε.

- για το Redhat θα ανοίξετε το αρχείο `/etc/inittab`, θα ψάξετε για τη λέξη xdm και θα την αντικαταστήσετε με το kdm (συμπεριλαμβανομένου όλων των μονοπατιών).

- για τη S.u.S.E. πρέπει να ανοίξετε το αρχείο `/sbin/init.d/xdm` και να προσθέσετε μία πρώτη γραμμή

       . /etc/rc.config
       DISPLAYMANAGER=kdm
       export DISPLAYMANAGER

- για τις άλλες διανομές είναι προτιμότερο να ακολουθήσετε τον τρόπο της Redhat, αλλά δεν είμαι και πολύ σίγουρος γι'αυτό.

Σε κάθε διανομή που γνωρίζω, πρέπει να αλλάξετε το επίπεδο λειτουργίας στο αρχείο /etc/inittab (σε 5 για τη Redhat, 3 για τη S.u.S.E. όπως αναφέρθηκε παραπάνω ή στο ίδιο το αρχείο inittab). Αν έχετε διανομή των βιβλιοθηκών του KDE που δεν περιλαμβάνει κώδικα, βεβαιωθείτε ότι το kdm είναι εγκατεστημένο στο μέρος που περιμένουν οι βιβλιοθήκες του kde. Κανονικά, η εγκατάσταση γίνεται στο /opt/kde/bin. Αν δε θέλετε να αλλάξετε το inittab, μπορείτε εναλλακτικά να αλλάξετε το όνομα του xdm σε xdm.bak και να κάνετε το xdm μία συμβολική σύνδεση στο kdm. Το Kdm θα διαβάσει τις γενικές ρυθμίσεις του διαχειριστή οθόνης από τα αρχεία ρυθμίσεων του xdm και ειδικά για το kdm από το αρχείο $KDEDIR/share/config/kdmrc. Το Kdmdesktop θα διαβάσει επίσης το αρχείο kdmrc.

Προηγ | Αρχή | Επόμενο
Εισαγωγή |  | Διαφορετικοί διαχειριστές παραθύρων με το kdm (επιλογέας)